pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เผยร่างระเบียบฯ กปช.ใช้ปกป้อง-ป้องกัน-รับมือภัยคุกคามทางไซเบอร์ เพื่อความปลอดภัยในการใช้เทคโนโลยีดิจิทัลของประชาชน
วันอังคารที่ 26 กันยายน 2560
กระทรวงดิจิทัลฯ เผยร่างระเบียบฯ กปช.ใช้ปกป้อง-ป้องกัน-รับมือภัยคุกคามทางไซเบอร์ เพื่อความปลอดภัยในการใช้เทคโนโลยีดิจิทัลของประชาชน
กระทรวงดิจิทัลฯ
กระทรวงดิจิทัลฯ จัดทํา (ร่าง) ระเบียบสํานักนายกรัฐมนตรีว่าด้วยคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติฯ สําหรับใช้ชั่วคราวระหว่างการจัดทําร่าง พ.ร.บ.ว่าด้วยการรักษาความมั่นคงปลอดภัยไซเบอร์ฯ เพื่อป้องกันภัยคุกคามทางไซเบอร์ของประเทศ ให้ประชาชนมีความปลอดภัยในการใช้เทคโนโลยีดิจิทัล
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงฯ เปิดเผยว่า คณะรัฐมนตรีได้เห็นชอบในหลักการให้กระทรวงดิจิทัลฯ จัดทําระเบียบสํานักนายกรัฐมนตรี ว่าด้วยคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ สําหรับใช้บังคับในระหว่างการจัดทําร่างพระราชบัญญัติว่าด้วยการรักษาความมั่นคงปลอดภัยไซเบอร์ พ.ศ. .... โดยการใช้ระเบียบฯ ดังกล่าว มีวัตถุประสงค์เพื่อเป็นเครื่องมือสําคัญอย่างหนึ่ง ที่จะช่วยในการปกป้อง ป้องกัน หรือรับมือกับสถานการณ์ด้านภัยคุกคามทางไซเบอร์ของประเทศไทย ทําให้ประชาชนและประเทศไทยมีความมั่นคงปลอดภัยในการใช้งานเทคโนโลยีดิจิทัล
โดยในร่างระเบียบฯ ดังกล่าว ได้กําหนดให้มีคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ เพื่อเตรียมการด้านการพัฒนาและการรักษาความมั่นคงปลอดภัยไซเบอร์ให้ประเทศไทยสามารถปกป้อง ป้องกัน หรือรับมือกับสถานการณ์ด้านภัยคุกคามทางไซเบอร์ได้อย่างทันท่วงที และมีการทํางานที่เป็นเอกภาพ ซึ่งจะช่วยคุ้มครองและสร้างความเชื่อมั่นให้กับบุคคลที่เกี่ยวข้องทั้งภาครัฐ ภาคเอกชน และภาคประชาสังคมต่อไป
อย่างไรก็ตาม ร่างระเบียบสํานักนายกรัฐมนตรีว่าด้วยคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ ได้มีการกําหนดบทบาทของคณะกรรมการไว้อย่างชัดเจนว่า คณะกรรมการฯ ไม่มีอํานาจเบ็ดเสร็จที่จะดําเนินการใดๆ ที่จะเป็นการละเมิดสิทธิเสรีภาพของประชาชนได้หากไม่มีเหตุอันสมควร โดยเฉพาะหากมีการเข้าถึงข้อมูลของเอกชน ต้องได้รับความยินยอม หรือมีคําสั่งศาล หรือต้องรายงานต่อศาลด้วย
ทั้งนี้ การจัดทําร่างระเบียบฯ ดังกล่าว กระทรวงดิจิทัลฯ ไม่ได้จะนํามาทดแทน ร่าง พ.ร.บ.ว่าด้วยการรักษาความมั่นคงปลอดภัยไซเบอร์ฯ แต่เป็นการเตรียมการของภาครัฐ ตามกรอบแนวคิดในการรักษาความมั่นคงปลอดภัย ไซเบอร์ โดยในขั้นตอนการกําหนดหลักเกณฑ์และเงื่อนไขฯ ที่เกี่ยวข้อง กระทรวงดิจิทัลฯ จะจัดให้มีการรับฟังความคิดเห็นจากประชาชนอย่างกว้างขวางต่อไป
********************
รัฐบาลไทย-ข่าวทำเนียบรัฐบาล-จุรินทร์ นำกระทรวงพาณิชย์ และผู้สร้างลุยอุตสากรรมภาพยนตร์ระดับโลก￼￼￼ ขยายงานดิจิทัลคอนเทนท์￼เพิ่มยอดส่งออก￼ ￼
วันเสาร์ที่ 9 พฤศจิกายน 2562
จุรินทร์ นํากระทรวงพาณิชย์ และผู้สร้างลุยอุตสากรรมภาพยนตร์ระดับโลก￼￼￼ ขยายงานดิจิทัลคอนเทนท์￼เพิ่มยอดส่งออก￼ ￼
9 พฤศจิกายน 2562
วันนี้เมื่อเวลา 15.00 น. ตรงกับวันที่ 8 พย.2562 ลอสแอนเจลิส รัฐแคลิฟอร์เนีย สหรัฐอเมริกา
นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ และคณะผู้บริหารกระทรวงพาณิชย์ พาผู้ประกอบการไทยในอุตสาหกรรมภาพยนตร์ จํานวน 8 บริษัท เข้าร่วมงาน American Film Market (AFM) ระหว่างวันที่ 6-13 พ.ย. 62 ณ เมืองซานต้า มอนิกา ลอสแอนเจลิส สหรัฐอเมริกา
โดยรัฐมนตรีว่าการกระทรวงพาณิชย์￼ ได้เยี่ยมชมทั้ง￼ 8 บูธผู้ผลิตและจําหน่ายซึ่งเป็นผู้ประกอบการภาพยนตร์ไทย￼นําผลงานเด่นนํามาเสนอในงาน ได้แก่ จอมขมังเวทย์ ของ บริษัท สหมงคลฟิล์ม อินเตอร์เนชั่นแนล จํากัด Bad Genius The series ของ บริษัท จีดีเอช ห้าห้าเก้า จํากัด Khun Phaen Begins ของ บริษัท เอ็ม พิคเจอร์ส จํากัด เป็นต้น นอกจากนี้ ยังมีบริษัทเดอะมั้งค์ สตูดิโอ จํากัด ที่ทํา Animation  และบริษัทที่ให้บริการถ่ายทําภาพยนตร์ (Production Serives) เช่น บริษัท เบนีโทน ฟิล์มส์ จํากัด เข้าร่วมงานด้วย
รายงานกรมส่งเสริมการค้าระหว่างประเทศ￼ แจ้งว่าจากการเจรจาธุรกิจทั้ง 3 วัน เกิดการเจรจาทั้งสิ้น 185 ครั้ง  รวมมูลค่าการเจรจาทั้งหมด 457.56 ล้านบาท และยังดําเนินการเจรจากันต่อเนื่องไป
" ปีนี้ประเทศไทยกระทรวงพาณิชย์ได้นําพาผู้ประกอบการภาพยนตร์มาจากคาดว่ารายได้ปีนี้ไม่น้อยกว่าเดิมจากปีก่อน โดยกระทรวงพาณิชย์นํามาทุกปี และเท่าที่ดูจะเห็นได้ชัดเจนว่าภาพยนตร์ไทยและอนิเมชั่นของไทยมีพัฒนาการที่ดีและไม่แพ้ประเทศใดในโลก ประกอบกับหลังจากที่ได้ไปเยี่ยมสตูดิโอยักษ์ใหญ่มาเทียบกับประเทศไทยฝีมือคนไทยเราก็ไม่ได้แพ้ใครเรามีพัฒนาการก้าวหน้ามาก
ซึ่งกลับไปจะได้หารือแนวทางเป็นเรื่องเกี่ยวกับการส่งออกและ￼ภาพยนต์ ถือว่าเป็นสินค้าบริการเป็นชนิดหนึ่งที่จะสามารถนํารายได้เข้าประเทศให้ตัวเลขการส่งออกเพิ่มขึ้นได้￼ หลังจากที่ได้มีโอกาสพบกับผู้สร้างทุกคนเห็นว่าพัฒนาการดีทําให้สามารถจัดและเปลี่ยนประสบการณ์และกระทรวงพาณิชย์จะได้นําไปเป็นแนวบริหารนโยบายต่อไป" นายจุรินทร์ กล่าว
รัฐบาลไทย-ข่าวทำเนียบรัฐบาล-รมว.ศธ.บรรยายการประกันคุณภาพการศึกษา ในการประชุมเสวนา "รวมพลังปฏิรูปการศึกษาไทย ปฏิรูปการศึกษาเอกชน"
วันศุกร์ที่ 12 ตุลาคม 2561
รมว.ศธ.บรรยายการประกันคุณภาพการศึกษา ในการประชุมเสวนา "รวมพลังปฏิรูปการศึกษาไทย ปฏิรูปการศึกษาเอกชน"
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ บรรยายพิเศษเรื่อง "การประกันคุณภาพการศึกษา" ในการประชุมเสวนา "รวมพลังปฏิรูปการศึกษาไทย ปฏิรูปการศึกษาเอกชน"
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ บรรยายพิเศษเรื่อง "การประกันคุณภาพการศึกษา" ในการประชุมเสวนา "รวมพลังปฏิรูปการศึกษาไทย ปฏิรูปการศึกษาเอกชน" เมื่อวันพุธที่ 10 ตุลาคม 2561 ณ โรงเรียนไผทอุดมศึกษา โดยมีนายชลํา อรรถธรรม เลขาธิการคณะกรรมการส่งเสริมการศึกษาเอกชน, ดร.จิระพันธุ์ พิมพ์พันธุ์ นายกสมาคมสภาการศึกษาเอกชนแห่งประเทศไทย, นายกสมาคมคณะกรรมการประสานและส่งเสริมการศึกษาเอกชน ตลอดจนผู้บริหารสถาบันการศึกษาเอกชน และครูอาจารย์ ร่วมรับฟัง
รมว.ศึกษาธิการ กล่าวว่า การมาพบปะกับคณะผู้บริหารสถานศึกษาเอกชนในครั้งนี้ เพื่อชี้แจงให้ทราบแนวทางการประกันคุณภาพการศึกษารูปแบบใหม่ เพื่อแก้ปัญหาการประเมินคุณภาพการศึกษาแบบเดิมที่ใช้งบประมาณจํานวนมาก และมีการรายงานผลแบบ Copy and Paste โดยต้องทําความเข้าใจนิยามของคุณภาพทางการศึกษาก่อนว่า "คุณภาพทางการศึกษา" คือ การที่โรงเรียนสามารถสนับสนุนหรือจัดการศึกษาแก่นักเรียนให้ได้ผลสัมฤทธิ์ที่ต้องการได้ดีเพียงใด และสุดท้ายผลสัมฤทธิ์ทางการศึกษาของนักเรียนเป็นอย่างไร ส่วน “การประกันคุณภาพ” คือ กระบวนการในการตรวจสอบว่าคุณภาพตามความคาดหวังที่ได้ตกลงกันไว้ ซึ่งการประเมินตนเองอย่างเข้มงวดจะเป็นหัวใจของการพัฒนาตนเองอย่างมีประสิทธิภาพ
สําหรับการประกันคุณภาพการศึกษารูปแบบใหม่นั้น จะสะท้อนความสามารถของผู้บริหารและเป็นแนวทางในการพัฒนาสถานศึกษาต่อไปในอนาคต โดยให้สถานศึกษารับประกันคุณภาพการศึกษาของตนเองด้วยการประเมินโรงเรียนตามรูปแบบโรงเรียนประชารัฐ โดยให้ผู้อํานวยการโรงเรียนเป็นผู้ประเมินและเขียนรายงาน เพื่อตอบคําถาม 3 ข้อ อย่างสั้นและกระชับที่สุด คือ ปัจจุบันโรงเรียนมีมาตรฐานการศึกษาอยู่ในระดับใด, มีหลักฐานหรือข้อพิสูจน์ใดที่แสดงว่าโรงเรียนมีคุณภาพหรือมาตรฐานในระดับนั้น และโรงเรียนมีแนวทางในการพัฒนาคุณภาพให้มีมาตรฐานที่สูงขึ้นได้อย่างไร จากนั้นส่งรายงานดังกล่าวให้กับต้นสังกัด เพื่อส่งต่อให้สํานักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. เข้าไปช่วยดูโรงเรียนทั้งในเรื่องคุณภาพตามที่รายงาน และการเสนอแนะเพื่อการพัฒนาเพิ่มเติม ก่อนรายงานผลกลับมายังต้นสังกัดอีกครั้ง
ในส่วนของสถานศึกษาเอกชน ก็สามารถประเมินในรูปแบบเดียวกัน ซึ่งถือเป็นโอกาสดีที่โรงเรียนจะได้รู้ว่าคุณภาพการศึกษาของตนเองอยู่ในระดับใด และนําผลการประเมินไปใช้ประโยชน์ในการพัฒนาโรงเรียน ที่จะไม่สร้างภาระงานให้ครูอีกต่อไป
รมว.ศึกษาธิการ กล่าวด้วยว่า สถานศึกษาเอกชนมีส่วนสําคัญต่อระบบการจัดการศึกษาไทยอย่างยิ่ง เนื่องจากได้ร่วมจัดการเรียนการสอนให้กับเด็กหลายล้านคนทั่วประเทศ แม้ว่าครูโรงเรียนเอกชนจะได้รับเงินเดือนเฉลี่ยน้อยกว่าครูในสถานศึกษาของรัฐ แต่ก็สามารถจัดการเรียนการสอนให้เด็กมีผลสัมฤทธิ์ที่ดีอย่างต่อเนื่อง ซึ่งในขณะนี้กระทรวงศึกษาธิการก็มีแนวทางที่จะพัฒนาการจัดการศึกษาเอกชนหลายส่วน อาทิ การจัดสรรงบประมาณค่าอาหารกลางวัน เป็นต้น
Written by อรพรรณ ฤทธิ์มั่น
Photo Credit อิทธิพล รุ่งก่อน
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-“กอช. แนะผู้ปกครอง ออมเงินให้นักเรียน นักศึกษา เพื่อไว้ใช้ในอนาคต พร้อมสัญจรมอบสิทธิพิเศษให้ชาวนครราชสีมา 7 - 9 ส.ค. นี้ ในงาน Money EXPO 2020 ครั้งที่ 20 พบกันบูธ D4”
วันจันทร์ที่ 3 สิงหาคม 2563
“กอช. แนะผู้ปกครอง ออมเงินให้นักเรียน นักศึกษา เพื่อไว้ใช้ในอนาคต พร้อมสัญจรมอบสิทธิพิเศษให้ชาวนครราชสีมา 7 - 9 ส.ค. นี้ ในงาน Money EXPO 2020 ครั้งที่ 20 พบกันบูธ D4”
กอช. เข้าร่วมงาน “Money  EXPO 2020 สัญจรนครราชสีมา ครั้งที่ 20” จัดกิจกรรมโปรโมชั่นพิเศษและมอบของที่ระลึก วันที่ 7 – 9  สิงหาคม 2563 ที่บูธ กอช. (บูธ D4) ณ ห้อง MCC Hall ชั้น 3 ศูนย์การค้าเดอะมอลล์นครราชสีมา
กองทุนการออมแห่งชาติ หรือ กอช. เชิญชวนผู้ปกครอง ออมเงินให้นักเรียน นักศึกษา หรือบุตรหลานตั้งแต่วัยเรียน โดยเริ่มออมขั้นต่ําเพียง 50 บาท สูงสุด 13,200 บาทต่อปี ได้รับเงินสมทบเพิ่มจากรัฐ 50% ของเงินออม สูงสุดไม่เกิน 600 บาทต่อปี ในช่วงอายุ 15 – 30 ปี ทั้งนี้ กอช. เข้าร่วมงาน “Money EXPO 2020 สัญจรนครราชสีมา ครั้งที่ 20” จัดกิจกรรมโปรโมชั่นพิเศษและมอบของที่ระลึก วันที่ 7 – 9 สิงหาคม 2563 ที่บูธ กอช. (บูธ D4) ณ ห้อง MCC Hall ชั้น 3 ศูนย์การค้าเดอะมอลล์นครราชสีมา
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนผู้ปกครอง ออมเงินให้ลูกหลาน นักเรียน นักศึกษา ได้รู้จักการวางแผนการออมเงิน ตั้งแต่วัยเรียน โดยการออมเงินกับ กอช. เป็นการวางแผนทางการเงินในระยะยาวเพื่อไว้ใช้ในอนาคต ซึ่งเริ่มออมขั้นต่ําได้ตั้งแต่ 50 บาท สูงสุด 13,200 บาทต่อปี ออมกับ กอช. ได้ประโยชน์คูณ 3
ประโยชน์ที่ 1 รับเงินรัฐสมทบเพิ่มตามช่วงอายุของสมาชิก
- ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท
- ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้งโดยรวมกันทั้งปีไม่เกิน 960 บาท
- ช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท
ประโยชน์ที่ 2 เงินออมสะสม และเงินสมทบจะได้รับการคุ้มครองผลตอบแทนจากการลงทุน
ประโยชน์ที่ 3 ลดหย่อนภาษีได้เต็มจํานวนเงินออมสะสม
ทั้งนี้ กอช. ขอเชิญชวนสมาชิก และประชาชนในจังหวัดนครราชสีมา และพื้นที่ใกล้เคียง พบกับ กอช. สัญจรในงาน “Money EXPO 2020 สัญจรนครราชสีมา ครั้งที่ 20” บูธ กอช. (บูธ D4) ณ ห้อง MCC Hall ชั้น 3 ศูนย์การค้าเดอะมอลล์นครราชสีมา วันที่ 7 – 9 สิงหาคม 2563 ซึ่ง กอช. ได้จัดโปรโมชั่นพิเศษพร้อมมอบของสมนาคุณ สําหรับผู้สมัครสมาชิกใหม่ที่ส่งเงินสะสมงวดแรก รวมทั้งสมาชิกที่ส่งเงินออมสะสมที่บูธ กอช. ภายในงานเท่านั้น และกิจกรรมอีกมากมายสําหรับผู้มาร่วมกิจกรรมที่บูธ กอช. ซึ่งมีให้เลือกทั้งดาวน์โหลดแอป กอช. ดูยอดเงินออมสะสมของตนเอง รวมทั้งยังมีบริการตรวจสอบสิทธิหรือทดลองคํานวณบํานาญ
สอบถามข้อมูลเพิ่มเติมได้ที่ สายด่วนเงินออม โทร. 02-049-9000 หรือดาวน์โหลดแอป กอช. ได้ทั้งระบบแอนดรอยด์และไอโอเอส พิมพ์ค้นหาคําว่า “กอช.” และที่เว็บไซต์ กอช. www.nsf.or.th
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี กิจกรรมสัปดาห์ส่งเสริมพระพุทธศาสนา เนื่องในเทศกาลมาฆบูชา ประจำปี 2562
วันอังคารที่ 19 กุมภาพันธ์ 2562
คํากล่าว พลเอก ประยุทธ์ จันทร์โอชา นายกรัฐมนตรี กิจกรรมสัปดาห์ส่งเสริมพระพุทธศาสนา เนื่องในเทศกาลมาฆบูชา ประจําปี 2562
คํากล่าว
พลเอก ประยุทธ์ จันทร์โอชา นายกรัฐมนตรี
กิจกรรมสัปดาห์ส่งเสริมพระพุทธศาสนา
เนื่องในเทศกาลมาฆบูชา ประจําปี 2562
พี่น้องพุทธศาสนิกชนชาวไทยที่รัก
วันมาฆบูชา เป็นวันสําคัญทางพระพุทธศาสนา หรือเรียกว่า วันจาตุรงคสันนิบาต
เป็นวันที่องค์สมเด็จพระสัมมาสัมพุทธเจ้าทรงแสดงโอวาทปาติโมกข์ ซึ่งเป็นหลักธรรมอันประเสริฐแก่พระภิกษุสงฆ์ที่มาประชุมพร้อมกันโดยมิได้นัดหมาย วันมาฆบูชาจึงเป็นวันที่พุทธศาสนิกชนจะได้พร้อมกันใจกันบําเพ็ญความดีให้ถึงพร้อม ทําจิตใจตนเองให้บริสุทธิ์ผ่องใส และปฏิบัติศาสนกิจต่างๆ เพื่อน้อมรําลึกถึงพระพุทธคุณแห่งองค์พระสัมมาสัมพุทธเจ้า
เนื่องในโอกาสวันมาฆบูชา วันขึ้น 15 ค่ํา เดือน 3 ซึ่งปีนี้ตรงกับวันที่ 19 กุมภาพันธ์ รัฐบาลขอเชิญชวนพุทธศาสนิกชน ร่วมใจปฏิบัติบูชาพระรัตนตรัย ด้วยการทําบุญ ตักบาตร ฟังพระธรรมเทศนา เวียนเทียน กระทําความดี ละเว้นความชั่ว เพื่อความสุข ความเจริญ ความเป็นสิริมงคลแก่ตนเองพร้อมทั้งครอบครัว และร่วมกันสืบสานพระพุทธศาสนาให้ดํารงอยู่คู่สังคมไทยอย่างยั่งยืนตลอดไป ขอบคุณครับ
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บิ๊กบี้ ‘ย้ำ’ แนวปฏิบัติ พ.ร.ก. แรงงานต่างด้าว รอรัฐบาลประกาศมาตรการผ่อนผัน
วันจันทร์ที่ 3 กรกฎาคม 2560
บิ๊กบี้ ‘ย้ํา’ แนวปฏิบัติ พ.ร.ก. แรงงานต่างด้าว รอรัฐบาลประกาศมาตรการผ่อนผัน
รัฐมนตรีว่าการกระทรวงแรงงาน เน้นย้ําให้นายจ้างติดตามมาตรการบังคับใช้เกี่ยวกับบทลงโทษพระราชกําหนดการบริหารจัดการการทํางานของคนต่างด้าว พ.ศ. 2560ซึ่งรัฐบาลจะมีมาตรการผ่อนผันเพื่อบรรเทาความเดือดร้อนในเร็วๆ นี้
พลเอก ศิริชัย ดิษฐกุล รัฐมนตรีว่าการกระทรวงแรงงาน กล่าวภายหลังการเข้าร่วมประชุมคณะกรรมการนโยบายการจัดการปัญหาแรงงานต่างด้าวและการค้ามนุษย์ด้านแรงงาน (กนร.) ครั้งที่ 2/2560 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน วันนี้ (3 ก.ค. 60) โดย รมว.แรงงาน กล่าวว่า ตามที่ประกาศใช้พระราชกําหนดการบริหารจัดการการทํางานของคนต่างด้าว พ.ศ. 2560 เพื่อให้สามารถบริหารจัดการและแก้ไขปัญหาแรงงานต่างด้าวได้ทั้งระบบ อันเป็นการสร้างความมั่นคงด้านแรงงาน เศรษฐกิจและสังคมของประเทศ เป็นกลไกในการจัดระเบียบการทํางานของคนต่างด้าว ให้เป็นไปตามมาตรฐานสากล จากการบังคับใช้กฎหมายดังกล่าวที่มีบทลงโทษปรับ 400,000 - 800,000 บาท ต่อการจ้างแรงงานต่างด้าว 1 คน ถือว่าเป็นโทษปรับที่สูงมาก เจตนารมณ์ของกฎหมายมีขึ้นเพื่อให้นายจ้างตระหนักถึงการจ้างงานด้วยความถูกต้อง ซึ่งกระทรวงแรงงานทราบว่าการจ้างแรงงานต่างด้าวเป็นสิ่งจําเป็น แต่จะทําอย่างไรถึงจะนําแรงงานต่างด้าวเข้ามาทํางานอย่างถูกกฎหมาย
“เพื่อบรรเทาปัญหาที่เกิดจาก พ.ร.ก. ดังกล่าว กระทรวงแรงงานได้กําหนดขั้นตอนแนวปฏิบัติสําหรับนายจ้างที่จ้างแรงงานผิดกฎหมายให้ดําเนินการให้ถูกต้อง โดยขอให้รอรัฐบาลจะประกาศใช้มาตรการเพื่อชะลอการบังคับใช้ พ.ร.ก. ดังกล่าวในลักษณะใด มาตราใด หลังจากนั้นกระทรวงแรงงานจะเรียนให้ทราบอีกครั้งหนึ่งทันที” รมว.แรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
3 กรกฎาคม 2560
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้รัฐมนตรีว่าการกระทรวงอุตสาหกรรมเมียนมา เข้าพบ
วันพุธที่ 23 สิงหาคม 2560
รัฐมนตรีว่าการกระทรวงอุตสาหกรรม ให้รัฐมนตรีว่าการกระทรวงอุตสาหกรรมเมียนมา เข้าพบ
รัฐมนตรีว่าการกระทรวงอุตสาหกรรม ให้นายขิ่น หม่อง โซ รัฐมนตรีว่าการกระทรวงอุตสาหกรรมเมียนม ณ ห้องศุภมิตร ชั้น 7 โรงแรมรอยัลปริ้นเซส หลานหลวง า เข้าพบ
วันนี้ (23 สิงหาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายขิ่น หม่อง โซ รัฐมนตรีว่าการกระทรวงอุตสาหกรรมเมียนมา เข้าพบ เพื่อเยี่ยมคารวะและหารือเกี่ยวกับความร่วมมือในปัจจุบันระหว่างกระทรวงอุตสาหกรรม กับ เมียนมา และความร่วมมือที่กระทรวงอุตสาหกรรมจะช่วยสนับสนุนเมียมมา โดยมีนายสมชาย หาญหิรัญ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมหารือ ณ ห้องศุภมิตร ชั้น 7 โรงแรมรอยัลปริ้นเซส หลานหลวง
รัฐบาลไทย-ข่าวทำเนียบรัฐบาล-ไทย-เนปาล ร่วมส่งเสริมการท่องเที่ยวเชิงพระพุทธศาสนาในเอเชีย
วันศุกร์ที่ 31 สิงหาคม 2561
ไทย-เนปาล ร่วมส่งเสริมการท่องเที่ยวเชิงพระพุทธศาสนาในเอเชีย
ไทย-เนปาล ร่วมส่งเสริมการท่องเที่ยวเชิงพระพุทธศาสนาในเอเชีย
วันนี้ (ศุกร์ 31 สิงหาคม 2561) เวลา 10.10 น. ตามเวลาท้องถิ่น ณ โรงแรมโซลธี คราวน์ พลาซ่า (Soaltee Crowne Plaza) กรุงกาฐมาณฑุ สหพันธ์สาธารณรัฐประชาธิปไตยเนปาล พลเอก ประยุทธ์ จันทร์โอชา นายกรัฐมนตรี พบหารือกับ นายคัดห์กา ปราสาด ชาร์มา โอลิ (The Right Honourable Khadga Prasad Sharma Oli) นายกรัฐมนตรีเนปาล ในโอกาสเข้าร่วมระหว่างเข้าร่วมการประชุมผู้นํา BIMSTEC ครั้งที่ 4  พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีแสดงความยินดีต่อรัฐบาลเนปาล ที่ประสบความสําเร็จในการเป็นเจ้าภาพจัดการประชุม BIMSTEC Summit และขอบคุณที่ต้อนรับคณะผู้แทนไทยอย่างอบอุ่น ความสัมพันธ์ทางการทูตระหว่างไทยกับเนปาล จะครบรอบ 60 ปี ในปีหน้า (2019) ทั้งนี้ ไทยและเนปาลยังมีลู่ทางที่จะผลักดันมูลค่าการค้าและการลงทุนระหว่างกันให้เพิ่มมากขึ้นโดยเฉพาะในด้านอุตสาหกรรมการเกษตรการท่องเที่ยว ก่อสร้าง และพลังงาน และสาธารณูปโภค ตลอดจนส่งเสริมการแลกเปลี่ยนการเยือนของภาคเอกชนของทั้งสองประเทศผ่านสภาหอการค้าและอุตสาหกรรมระหว่างเนปาล-ไทย
โดยภาครัฐและประชาชนไทยจํานวนมากได้มีส่วนสนับสนุนความช่วยเหลือเนปาลในการฟื้นฟูประเทศเนปาลหลังเหตุการณ์แผ่นดินไหวในปี 2558 สะท้อนถึงความใกล้ชิดระหว่างประชาชนและรัฐบาลของทั้งสองประเทศ
ทั้งนี้ ความสัมพันธ์ไทย – เนปาล มีความเชื่อมโยงทางศาสนาและวัฒนธรรมที่มีมายาวนานกว่าสองพันปี ชาวไทยนิยมเดินทางมาเพื่อเยี่ยมชมสถานที่สําคัญ คือ ลุมพินีวัน ในฐานะที่เป็นสถานที่ประสูติของพระพุทธเจ้า ดังนั้น ไทยพร้อมร่วมมือกับเนปาลภายใต้แนวคิด “3Ps” (Pieces, Places, People) รวมทั้งประเทศอื่น ๆ ที่มีความเชื่อมโยงกันทางพุทธศาสนา ในการจัดทํา “Buddhist Story Book” เพื่อร่วมกันส่งเสริมการท่องเที่ยวเชิงพระพุทธศาสนาในเอเชีย ให้เป็นจุดหมายท่องเที่ยวร่วมกัน (Combined Destination) ไทยยังพร้อมสนับสนุนการก่อสร้างโรงพยาบาลในเขตลุมพินี ตามที่มีดํารินอกจากนี้ ชาวเนปาลจํานวนมากนิยมเดินทางเยือนไทยเพื่อรักษาพยาบาล ปัจจุบัน ไทยมีนโยบายพัฒนาประเทศเป็นศูนย์กลางการท่องเที่ยวเพื่อการรักษาพยาบาล (Medical Hub) ด้วย
สําหรับความร่วมมือในกรอบ BIMSTEC นั้น ไทยได้เสนอในที่ประชุมสุดยอด BIMSTEC ให้สามารถสร้างความเชื่อมโยงกับกรอบความร่วมมืออื่น ๆ ทั้ง ACMECS ACD และอาหาร เพื่อผนึกแต่ละกรอบความร่วมมือให้เข้ามาเป็นห่วงโช่แห่งความร่วมมือร่วมกัน เช่นเดียวกับ Thailand +1 สมาชิกแต่ละสมาชิก BIMSTEC +1 ก็จะขยายเป็น 14 คู่แห่งความร่วมมือ
โอกาสนี้ นายกรัฐมนตรีเนปาล เห็นพ้องว่า ความร่วมมือ BIMSTEC ที่แข็งขัน จะสร้างประโยชน์อย่างยิ่งแก่ทุกประเทศสมาชิก ในส่วนความร่วมมือระหว่างสองประเทศ ทั้งเนปาลและไทยยังสามารถขยายความร่วมมือในสาขาต่าง ๆ รวมทั้งประเด็นที่อยู่ในความสนใจของโลก เช่น การเปลี่ยนแปลงสภาพภูมิอากาศ ในมติประชาชนกับประชาชน ยังมีความเชื่อมโยงผ่านรากเหง้าแห่งศาสนา วัฒนธรรม คติ ความเชื่อ และเมื่อเนปาลประสบเหตุการณ์แผ่นดินอย่างรุนแรง ประเทศไทยยังได้ส่งทีมแพทย์ พยาบาล มาให้ความช่วยเหลือในเบื้องต้น และยังมีการส่งมอบสิ่งของ เครื่องใช้ต่างๆ รัฐบาลและประชาชนเนปาลขอชื่นชมและขอบคุณ ณ โอกาสนี้ ด้วย
ในตอนท้าย นายกรัฐมนตรี ในนามของรัฐบาลและคนไทย ได้มอบยาและเวชภัณฑ์แก่นายกรัฐมนตรีเนปาล โดยเป็นส่วนหนึ่งที่ฝ่ายไทยอยู่ระหว่างการดําเนินการจะส่งมอบยาและเวชภัณฑ์เพื่อช่วยเหลือผู้ประสบภัยชาวเนปาลต่อไป
รัฐบาลไทย-ข่าวทำเนียบรัฐบาล-รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ [กระทรวงการพัฒนาสังคมและความมั่นคงของมนุษย์]
วันอังคารที่ 12 พฤษภาคม 2563
รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ [กระทรวงการพัฒนาสังคมและความมั่นคงของมนุษย์]
รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ
วันนี้ (12 พ.ค. 63) เวลา 15.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)รับมอบของบริจาคจาก บริษัท ซีโน-แปซิฟิค เทรดดิ้ง (ไทยแลนด์) จํากัด ได้แก่ อาหารเช้าซีเรียลธัญพืช ขนมขบเคี้ยว ยาดม และยาหม่อง มูลค่ารวม 1 ล้านบาท เพื่อนําไปจัดทําถุงยังชีพสําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติกล่าวว่า กระทรวง พม. พร้อมกับทุกภาคส่วนจะร่วมกันแบ่งปันน้ําใจ โดยไม่ทอดทิ้งใคร และพร้อมจะ เข้าไปดูแลช่วยเหลืออย่างเต็มที่ ทั้งนี้ ขอขอบคุณภาคเอกชนที่มอบสิ่งของบริจาคจํานวนมาก โดยกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนโดยเร็วที่สุด เพื่อให้ตรงตามวัตถุประสงค์ของผู้บริจาค และขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อน และอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์02-659-6476หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-กรมอนามัย Clean Together
วันจันทร์ที่ 18 พฤษภาคม 2563
กรมอนามัย Clean Together
คนไทยรวมพลังป้องกันโรค
สถานบริการที่ได้รับการผ่อนปรนให้ยึดมาตรการหลักอย่างเคร่งครัด
-ทําความสะอาด
-สวมหน้ากากอนามัย
-บริการจุดล้างมือ
-เว้นระยะห่าง
-ควบคุมจํานวนคน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 28 พฤษภาคม 2563 [กระทรวงสาธารณสุข]
วันพฤหัสบดีที่ 28 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่28 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 14 ราย รวมผู้ป่วยกลับบ้านสะสม 2,945 ราย หรือคิดเป็นร้อยละ 96.08 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 63 ราย หรือร้อยละ 2.06 ของผู้ป่วยทั้งหมด มีผู้ติดเชื้อรายใหม่เพิ่ม 11 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากกาตาร์ 6 ราย, คูเวต 4 ราย, อินเดีย 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,065 ราย
สําหรับผู้ติดเชื้อรายใหม่ขณะนี้ ส่วนใหญ่เป็นคนไทยที่เดินทางกลับเข้าประเทศ ที่ทยอยเดินทางมาด้วยเครื่องบินและด่านพรมแดน เพื่อเป็นการป้องกันการแพร่เชื้อให้คนในประเทศ รัฐบาลจึงได้มอบหมายให้หน่วยงานที่เกี่ยวข้องจัดมาตรการรองรับคนไทยกลุ่มนี้ โดยทุกคนต้องเข้าสู่ระบบกักตัวเพื่อเฝ้าระวังโรคเป็นเวลา 14 วันในสถานที่ที่รัฐจัดให้ (State Quarantine) โดยไม่เสียค่าใช้จ่าย และไม่มีค่านายหน้าจากผู้ประกอบกิจการแต่อย่างใดสําหรับผู้เข้ารับการกักตัวที่มีความประสงค์จะเข้าพักในโรงแรมทางเลือก (Alternative State Quarantine) จะต้องรับผิดชอบค่าใช้จ่ายเอง ซึ่งทั้ง 2 ประเภท มีข้อกําหนดตามเงื่อนไข มีระบบการดูแลสุขภาพ ภายใต้การดูแลของบุคลากรทางการแพทย์ และต้องทําการตรวจหาเชื้อ 2 ครั้งเช่นเดียวกัน หากพบว่าป่วยจะนําเข้าสู่ระบบการรักษาทันที
สําหรับในวันนี้ (28 พฤษภาคม 2563) จะมีเที่ยวบินนําคนไทยจากประเทศเวียดนาม ออสเตรเลีย และสหรัฐอเมริกา กลับเข้าประเทศ เป็นนักเรียน นักศึกษา พระสงฆ์ คนไทยตกค้าง รวมจํานวน 400 ราย
รัฐบาลไทย-ข่าวทำเนียบรัฐบาล-กรมสรรพสามิตชี้แจง การจัดเก็บภาษีสถานบริการกรมสรรพสามิต
วันอาทิตย์ที่ 3 ธันวาคม 2560
กรมสรรพสามิตชี้แจง การจัดเก็บภาษีสถานบริการกรมสรรพสามิต
อธิบดีกรมสรรพสามิตชี้แจงประเด็นข่าว การจัดเก็บภาษีสถานบริการกรมสรรพสามิต
วันที่ 2 ธันวาคม 2560 นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าวการจัดเก็บภาษีสถานบริการกรมสรรพสามิต ตามที่แฟนเพจ ‘พลเมืองต่อต้าน Single Gateway เพื่อเสรีภาพและความยุติธรรม’ อ้างข้อมูลจากเฟสบุ๊กชื่อ ‘Tuaytep David Wibunsin’ ที่ระบุว่าในปีงบประมาณ 2561 กรมสรรพสามิตจะมีการจัดเก็บภาษี โดยเพิ่มฐานการจัดเก็บภาษีในส่วนของสถานบริการเต้นรําและกินดื่ม ประเภทไนต์คลับ ดิสโกเธค ผับและบาร์ ที่กําหนดเก็บภาษี 10% ของรายได้ก่อนหักค่าใช้จ่าย ซึ่งแฟนเพจดังกล่าวมีการเปิดประเด็นโจมตีว่าการเก็บภาษีดังกล่าว ขัดต่อสถานการณ์เศรษฐกิจในปัจจุบัน ส่งผลกระทบต่อธุรกิจการท่องเที่ยว และทําให้มีผู้ตกงานเป็นจํานวนมาก นั้น ในส่วนของกรมสรรพสามิต ขอเรียนชี้แจง ดังนี้
การจัดเก็บภาษีสรรพสามิตจากกิจการบันเทิงและหย่อนใจในประเภทที่ 17.01 มีการจัดเก็บภาษีตามกฎหมายเดิมก่อนแก้ไขกฎหมายอยู่แล้ว โดยเดิมเก็บจากสถานบริการไนท์คลับ ดิสโก้เธค ในการแก้ไขกฎหมายว่าด้วยภาษีสรรพสามิต ได้ขยายฐานเก็บภาษีจากเดิมที่เก็บเฉพาะไนท์คลับ ดิสโก้เธค เป็นเก็บจากสถานบริการ ไนท์คลับ ดิสโก้เธค ผับ บาร์ ค็อกเทลเลาจน์ โดยให้หมายความรวมถึงสถานที่ที่จําหน่ายอาหารและเครื่องดื่มที่มีแอลกอฮอล์โดยจัดให้มีการแสดงดนตรีหรือการแสดงอื่นใดเพื่อการบันเทิง ซึ่งปิดทําการหลังเวลา 24.00 นาฬิกา ซึ่งฐานภาษีที่ใช้ในการจัดเก็บก็ยังคงเก็บเช่นเดิม คือมิได้เก็บจากรายรับทั้งจํานวนของสถานบริการดังกล่าว คือ เก็บเฉพาะรายรับของสถานที่สําหรับดื่มกินและจัดให้มีการแสดงดนตรีหรือการแสดงอื่นใด ในอัตราตามมูลค่า ร้อยละ 10 และรายรับ อื่น ๆ ยกเว้นภาษีเช่นเดิม ทั้งนี้ ในการขยายฐานภาษีดังกล่าวก็เพื่อให้เกิดความเป็นธรรมในทางภาษีระหว่างผู้ประกอบการด้วยกันเอง ซึ่งสอดคล้องกับข้อเสนอของอนุกรรมาธิการการเงินการคลัง
-------------------------
รัฐบาลไทย-ข่าวทำเนียบรัฐบาล-ก.อุตฯ ร่วมกิจกรรมจิตอาสาชีวิตวิถีใหม่ใต้ร่มพระบารมี
วันอังคารที่ 28 กรกฎาคม 2563
ก.อุตฯ ร่วมกิจกรรมจิตอาสาชีวิตวิถีใหม่ใต้ร่มพระบารมี
กระทรวงอุตสาหกรรม ร่วมกิจกรรมจิตอาสาชีวิตวิถีใหม่ใต้ร่มพระบารมี
วันนี้ (28 กรกฎาคม 2563) เวลา 09.15-10.00 น. นางวรวรรณ ชิตอรุณ รองปลัดกระทรวงอุตสาหกรรม ได้รับมอบหมายเป็นผู้แทนกระทรวงฯ เข้าร่วมพิธีเปิดกิจกรรมจิตอาสา “ชีวิตวิถีใหม่ใต้ร่มพระบารมี... เราสร้างไปด้วยกัน“ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2563 ณ ท้องสนามหลวง
เวลา 10.00-10.15 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เกียรติเยี่ยมชมนิทรรศการของบริษัท เมืองไทยประกันชีวิต จํากัด (มหาชน) เพื่อเป็นขวัญกําลังใจกับภาคเอกชนที่มาออกบูธ โดยมี รองปลัดฯ วรวรรณ และผู้บริหารบริษัทฯ ให้การต้อนรับ
เวลา 10.15-11.00น. พลเอก ประยุทธ์ จันทร์โอชา นายกรัฐมนตรี ให้เกียรติเยี่ยมชมนิทรรศการของกระทรวงกลาโหม และชมการติดตั้งถังดักไขมันในครัวเรือน ซึ่งกระทรวงอุตสาหกรรมให้ความร่วมมือในการผลิตภายใต้งานจิตอาสารวมจํานวนกว่า 4,000 ชุด